|  |  |  |
| --- | --- | --- |
| **Bosna i Hercegovina**  **BRČKO DISTRIKT**  **BOSNE I HERCEGOVINE**  **Vlada Brčko distrikta BiH**  **Odjeljenje/Odjel za evropske/europske integracije i međunarodnu saradnju/suradnju** |  | **Босна и Херцеговина**  **БРЧКО ДИСТРИКТ**  **БОСНЕ И ХЕРЦЕГОВИНЕ**  **Влада Брчко дистрикта БиХ**  **Oдjељење за европске интеграције и међународну сарадњу** |
| Bulevar mira 1, 76100 Brčko distrikt Bosne i Hercegovine; Telefon: 049/490-024, 490-021, 490-023, 490-022, faks: 049/490-025 | | |
| Булевар мира 1, 76 100 Брчко дистрикт Босне и Херцеговине; Телефон: 049 490-024, 490-021, 490-023, 490-022, фaкс: 049 490-025 | | |

|  |  |
| --- | --- |
| **Број предмета:** | **13-002022/21** |
|  |  |
| **Број акта:** | **18-1188SD-012/22** |
|  |  |
| Датум: | 29. 10. 2021. године |
| Мјесто: | Брчко |

**Јавни позив**

**ЈАВНИ ПОЗИВ ЗА ФИНАНСИРАЊЕ ОДНОСНО СУФИНАНСИРАЊЕ ПРОГРАМА ОДНОСНО ПРОЈЕКАТА ОД ЈАВНОГ ИНТЕРЕСА**

Одјељење за европске интеграције и међународну сарадњу, сагласно одредбама члана 59 Закона о буџету Брчко дистрикта БиХ, те Одлуци о усвајању Програма утрошка средства, број: 13-002023/22 од 1. 6. 2022. године, објављује Јавни позив за пријаву програма односно пројекта од јавног интереса који ће бити су/финансирани из буџетске линије буџета Брчко дистрикта БиХ за 2022. годину.

**Циљ финансирања:**

* Циљ јавног позива је финансирање и суфинансирање програма односно пројеката од јавног интереса, промовисање европских интеграција, у складу са планом и програмом рада Одјељења за европске интеграције и међународну сарадњу.

**Финансијски оквир:**

* Укупна вриједност средстава која ће бити додијељена за финансирање односно суфинансирање програма односно пројеката од јавног интереса утврђена Буџетом Брчко дистрикта БиХ за 2021. годину, на организационом коду 31030001, економски код 614300 – Текуће донације непрофитним организацијама и износи **40.000,00 КМ.**
* Минимални износ средстава по програму односно пројекту ће износити **3.000,00 КМ** (три хиљаде конвертибилних марака), а максимални износ по програму односно пројекту **7.000,00 КМ** (седам хиљада конвертибилних марака).
* Максимални износ за покриће административних трошкова (средства резерви за непланиране ситуације у сврху реализације пројекта и програма) је 7% од укупног износа добијених средстава.

**Вријеме трајања пројекта:**

Сви приједлози програма односно пројеката који буду одобрени по овом јавном позиву морају бити реализовани најкасније до1. 3. 2023. године.

**Критеријуми за учествовање на јавном позиву:**

Општи критеријуми:

* 1. процјена усклађености циљева програма односно пројекта од јавног интереса са циљевима и приоритетним подручјима те стратешким и другим планским документима развоја Дистрикта и плановима Одјељења, како су описани у јавном позиву,
  2. квалитет и садржај пријављеног програма односно пројекта од јавног интереса,
  3. квалитет досадашњег рада, успјеси и искуства, те директна сарадња са Одјељењем,
  4. непосредна друштвена корист за заједницу,
  5. финансијска и друга способност за спровођење програма односно пројекта од јавног интереса те реалан однос трошкова и очекиваних резултата активности програма односно пројекта од јавног интереса,
  6. одрживост резултата програма односно пројекта.

Посебни критеријуми:

1. досадашње искуство у спровођењу програма и пројеката од јавног интереса финансираних из истог или других извора,
2. организованост и број чланова удружења, односно еквивалентни капацитети пријављеног лица, односно број лица која би учествовала у реализацији програма односно пројекта,
3. ангажман дјеце, младих, жена, лица са инвалидитетом у реализацији програма односно пројекта од јавног интереса.

**Забрана учешћа на јавном позиву:**

* + Право учешћа на јавном позиву немају пријављена лица прописана чланом 63 став (1) Закона о буџету Брчко дистрикта БиХ.
  + На јавном позиву не могу учествовати лица која нису оправдала средства добијена у 2021. години у складу са Законом о извршењу буџета Брчко дистрикта БиХ за 2021. годину.
  + Одјељење може извршити додатне провјере на основу члана 63 став (2) Закона о буџету Брчко дистрикта БиХ.

**Календар:**

Датум објаве на интернет страници Владе: 15. 8. 2022. године

Рок за подношење пријаве:

* + 15 дана од дана објаве на интернет страници Владе.

Планирани датум објаве одлуке о финансирању на интернет страници Владе:

* + Најкасније 15. 8. 2022. године Планирани датум закључења уговора:
  + Најкасније 29. 8. 2022. године.

**Обавезна документација уз пријаву:**

1. пријава на јавни позив (АНЕКС II),
2. приједлог програма и пројекта од јавног интереса (АНЕКС III),
3. потписан и овјерен буџет програма и пројекта од јавног интереса (АНЕКС IV),
4. логичка матрица (АНЕКС V),
5. изјава о партнерству са другим организацијама и лицима, уколико више правних и физичких лица учествује заједно у подношењу пријаве (АНЕКС VI),
6. потписана изјава о непостојању околности које забрањују учешће правног или физичког лица на јавном позиву,
7. извод из регистра правних или физичких лица носилаца или партнера носилаца предложеног програма односно пројекта од јавног интереса који није старији од три мјесеца,
8. потписана изјава пријављеног лица да није добило средства за финансирање односно суфинансирање програма односно пројекта од другог буџетског корисника,
9. доказ о измиреним пореским обавезама или споразум закључен са Пореском управом о одгоди плаћања неизмирених пореских обавеза правног и физичког лица.
   * Уколико пријаву подноси физичко лице дужно је доставити копију идентификационог документа.
   * Непотпуне, неблаговремене и пријаве поднесене од стране неовлашћеног лица неће бити узете у разматрање и биће одбачене закључком.

**Начин бодовања пријава:**

* + Комисија бодује поднесене приједлоге програма односно пројекте према општим и посебним критеријумима и то бодовањем појединачног критеријума од један до највише десет бодова.
  + Укупни број бодова за оцјену пријављеног програма односно пројекта износиће десет пута укупни број општих и посебних критеријума, како општих тако и посебних.
  + Финансирање односно суфинансирање програма односно пројекта није одобрено ако пријављени програм односно пројекат у поступку бодовања не оствари минимално 70% (седамдесет посто) максималног броја бодова према критеријумима за оцјену.
  + Чланови Комисије појединачно и независно један од другог врше бодовање сваког појединачног критеријума програма односно пројекта након чега се дати бодови сабирају и њихова вриједност је оцјена појединачног критеријума.
  + Збир појединачних критеријума свих чланова Комисије чини коначну оцјену предложеног програма односно пројекта.
  + На основу оцјене програма односно пројекта, Комисија утврђује приједлог ранг-листе, те исту заједно с приједлогом висине средстава по појединачном позитивно оцијењеном програму односно пројекту доставља на одлучивање шефу Одјељења.

**Поступак закључења уговора:**

**-** Одјељење закључује Уговор о финансирању односно суфинансирању са пријављеним лицем којем је одобрен програм односно пројекат од јавног интереса.

* Уговор нарочито садржи:

1. податке о уговорним странама,
2. назив програма односно пројекта од јавног интереса за чије спровођење су одобрена средства,
3. висину одобрених средстава, начин и рокови исплате,
4. одредбу о прихватљивим и неприхватљивим трошковима,
5. вријеме трајања уговора односно рок за реализацију програма односно пројекта од јавног интереса,
6. обавезе носиоца пројекта у вези са благовременим извјештавањем Одјељења о планираним активностима на програму и пројекту од јавног интереса,
7. начин праћења активности на пројекту,
8. начин раскида уговора,
9. проценат пренамјене средстава намијењених за реализацију програма и пројекта предвиђеног уговором,
10. начин рјешавања спорова.
    * Уговором се могу уредити и друга питања од значаја за регулисање међусобних односа уговорних страна.
    * Уговор и сва плаћања повезана с њим не могу се преносити на трећу страну без претходно писане сагласности Одјељења.

**Одредбе о прихватљивим и неприхватљивим трошковима:**

* + Прихватљиви трошкови су трошкови које је имао корисник финансирања, а који испуњавају све сљедеће критеријуме:

1. настали су за вријеме периода спровођења програма односно пројекта у складу с уговором,
2. морају бити наведени у укупном предвиђеном буџету програма односно пројекта од јавног интереса,
3. нужни су за спровођење програма односно пројекта од јавног интереса који је предметом додјеле финансијских средстава,
4. могу бити идентификовани и провјерени и који су рачуноводствено евидентирани код корисника финансирања према важећим прописима,
5. треба да буду умјерени, оправдани и усаглашени са захтјевима рационалног финансијског управљања, нарочито у односу на штедљивост и ефикасност.
   * Трошкови наведени у буџету програма односно пројекта од јавног интереса морају се засновати на реалној цијени и/или процјени. Буџет програма односно пројекта од јавног интереса мора бити планиран економично и ефикасно, тј. наведени трошкови морају да буду неопходни за спровођење програма односно пројекта од јавног интереса.
   * Директни трошкови су они трошкови који су у директној вези са спровођењем и остварењем циљева програма односно пројекта од јавног интереса, односно директно повезани с појединачном активности пројекта и када се веза с том појединачном активношћу може показати.
   * У индиректно прихватљиве трошкове убрајају се они трошкови који настају у оквиру пројекта, али нису у директној вези с остварењем једног или више циљева пројекта, односно нису директно повезани или се не могу повезати с појединачном активношћу пројекта. Такви трошкови укључују и трошкове за које је тешко утврдити тачан износ који се може приписати одређеној активности односно трошкове код којих је износ могуће процијенити само израчуном по посебној методологији. Уз наведено индиректни трошкови чине: трошкови услуга рачуноводства, трошкови услуга чишћења, трошкови телефона, воде, електричне енергије, најма канцеларијског простора у дијелу који се користи за управљање пројектом, трошкови поштарине, канцеларијски материјал и слично. Индиректни трошкови израчунавају се примјеном фиксне стопе до 15% прихватљивих директних трошкова.

**Неприхватљиви трошкови:**

* + Неприхватљиви трошкови су трошкови:

1. дугови и ставке за покривање губитака, дугова, казни и слично,
2. доспјеле камате,
3. ставке које се већ финансирају из јавних извора,
4. куповина земљишта или грађевина, осим када је то нужно за директно провођење програма односно пројекта,
5. губици на курсним разликама,
6. зајмови трећим странама,
7. поклони,
8. куповина аутомобила, комбија, аутобуса, авиона, бродова (осим ако је то нужно за директно с провођење програма, односно пројекта),
9. лично животно осигурање,
10. остале исплате које нису предвиђене релевантним законским прописима.

**Достављање пријаве:**

Пријава са потребном документацијом доставља се у затвореној коверти са назнаком: „Пријава на јавни позив Одјељења за европске интеграције и међународну сарадњу“. Пријаву предати у згради Владе Брчко дистрикта БиХ, приземље, шалтер број 6 или путем поште на адресу: Одјељење за европске интеграције и међународну сарадњу, Булевар мира бр. 1, Брчко дистрикт БиХ.

**Контакт-информације:**

Одјељење за европске интеграције и међународну сарадњу

Број телефона:

049/490-024

049/490-021

Имејл-адреса: [živan.savić@bdcentral.net](mailto:živan.savić@bdcentral.net)

**Шеф Одјељења за европске интеграције**

**и међународну сарадњу**

**ДОСТАВИТИ:** Мирослав Гељић 1. Медијима,

2. За огласну таблу Владе Брчко дистрикта БиХ,

3.Сектору за информисање – веб-уреднику,

4. Евиденцији,

5. А/а.